Al sterf ons, is daar nog steeds 'n opstanding vir ons, want daar is 'n Millennium Koninkryk: Vers 15: 15 "Kosbaar is in die oë van die HERE die dood van sy gunsgenote.
Wanneer ons in hierdie dieptes is, dan is ons nie in die teenwoordigheid van die Here nie, Ons Argumente kan grondig wees, al is dit vir ons self, maar as ons in die ingewande van die vis is en die waters is besig om ons te verdring dan is ons nie besig om te verdrink nie, want ons is al reeds verdrink en die tralies van die doderyk laat vir ons geen gaping om die Here ons God te aanskou nie, ons het uit die Gesigsveld van die Here u God verdwyn. Maar hierdie Psalms vertel ons nie dat die Here onse God ons sien nie, Nee, Hulle sê Hy 'hoor' ons. En net op hierdie oomblik, alleenlik op hierdie oomblik, sal die vis ons uitspuug op die strand. Jona moes baie sleg gelyk en guruik het, maar hy was reg vir aksie!.
Wanneer ons deur so 'n gemors gegaan het dan sal ons heelwaarskynlik ook nie so goed voel en lyk nie, en ons sal heelwaarskynlik 'n paar liter reukweerder nodig hê, maar ons sal gereed wees vir aksie! Soos wat Paulus sê, sy dood is ons dood, en net so is sy opstanding ons opstanding. Die dood kan hom nie hou nie, en ook nie vir ons nie. Net soos wat Hosea ook gesê het. Die doderyk kon Koning Jesus nie hou nie, en hy kan ons ook nie hou nie.
Miskien gaan ons al onder vir die derde keer, en God roep ons om dinge vir Hom te doen wat ons nie wil doen nie, en ons weet dat daar dinge in ons karakter is wat nie die Karakter van Jesus Christus verteenwoordig nie, net soos in die geval van Petrus en Jona. Daar is Storms wat deur God self gestuur is, en daar is 'n vis wat wag op sy ete, en dit is ons.
Jona 2:3?9: "U tog het my in die diepte gewerp, in die hart van die see, sodat 'n stroom my omring het; al u bare en u golwe het oor my heengegaan.
Ek daarenteen sal aan U offer met 'n stem van lof; wat ek beloof het, sal ek betaal. Die heil behoort aan die HERE".
Toe ek Wedergebore is het ek 'n gelofte afgelê, ek het belowe dat ek Jesus Christus as die HERE van my lewe sal aanneem. Hy is die Een wat my verlos het. Hy is die Een wat vir my 'n nuwe lewe gegee het, en ek het belowe om my lewe vir Hom te gee, en elke keer wat ek sondig dan verbreek ek hierdie gelofte, en elke keer wat ek nie my Koning se Wil nakom nie dat verbreek ek hierdie gelofte. Ek het 'n gelofte
gemaak, maar elke keer as dit by betaal kom, dan het ek 'n geldige argument om dit nie te doen nie. Wanneer ons 'n gelofte aan die Here gemaak het, moet ons maar liewer betaal wat ons aan Hom verskuldig is want Hy sal ons nie laat vry kom nie. Die storms en die vis gaan verseker kom, hierdie vis gaan ons eet, maar die vis kon nie vir Jona inhou nie, en hy sal ons ook nie kan inhou nie. Wat met ons gebeur, gebeur nie sonder 'n rede nie en die vis sal ons ook op die strand uitspuug. Ek dink almal van ons behoort Bar?Jona genoem te word.
Ek is seker dat so 'n naam my sekerlik sal pas! Somtyds wil die golwe my ook oorspoel en my verdrink, en al bestaan hierdie golwe uit mense, dan is die vraag vir my en u;??Wat wil my Here vir my daardeur sê?
Ek weet nie wat Hy vir u sê nie en baie keer weet ek nie eens wat Hy vir my wil sê nie, maar dit weet ek, dat die enigste plek waar ek somtyds kan weet wat die Here my God vir my wil sê, is in die buik van die vis. Dit maak nie saak in watter omstandighede u u bevind nie, al voel dit vir u of die Here u verlaat het, kan hierdie vis u nie inhou nie.